
1. EXTRAS DIN DIRECTIVA 2003/55/CE A PARLAMENTULUI EUROPEAN ŞI A CONSILIULUI DIN 26 IUNIE 2003 PRIVIND NORMELE COMUNE PENTRU PIAŢA INTERNĂ ÎN SECTORUL GAZELOR NATURALE ŞI DE ABROGARE A DIRECTIVEI 98/30/CE

· Experienţa dobândită din punerea în aplicare a Directivei 98/30/CE a Parlamentului European şi a Consiliului din 22 iunie 1998 privind normele comune pentru piaţa internă în sectorul gazelor naturale demonstrează avantajele considerabile care pot decurge din piaţa internă a gazelor naturale în privinţa creşterii eficienţei, a reducerii preţurilor, a îmbunătăţirii calităţii serviciilor şi a creşterii competitivităţii. 
· Libertăţile pe care Tratatul de institutire a Comunităţilor Europene, le garantează cetăţenilor europeni – libera circulaţie a persoanelor, a mărfurilor şi a serviciilor dar si cea a capitalurilor – sunt posibile numai într-o piaţă complet deschisă, care permite tuturor consumatorilor să-şi aleagă în mod liber furnizorii şi tuturor furnizorilor să-şi livreze în mod liber produsele. 
· Directiva 2003/55/CE a Parlamentului European şi a Consiliului din 26 iunie 2003 privind normele comune pentru piaţa internă în sectorul gazelor naturale şi de abrogare a Directivei 98/30/CE stabileşte normele comune privind transportul, distribuţia, furnizarea şi depozitarea gazelor naturale. 
·  Statele membre iau măsuri adecvate pentru protejarea consumatorilor finali şi pentru a asigura un nivel ridicat al protecţiei consumatorilor şi se asigură, în special, că există măsuri de siguranţă adecvate pentru protecţia consumatorilor vulnerabili, inclusiv măsuri adecvate pentru a-i ajuta să evite deconectarea. 
· Statele membre pot lua măsuri adecvate pentru a-i proteja pe consumatorii din zonele îndepărtate, care sunt racordaţi la reţeaua de gaze naturale, prin desemnarea unui furnizor de forţă majoră. Această măsură garantează un nivel ridicat de protecţie a consumatorilor, din perspectiva transparenţei referitoare la condiţiile contractuale generale, la informaţiile generale şi la mecanismele de soluţionare a divergenţelor. Statele membre asigură posibilitatea ca un consumator eligibil
 să-şi poată schimba efectiv furnizorul. 

· Contractele de furnizare încheiate cu un consumator eligibil din reţeaua unui alt stat membru nu sunt interzise în cazul în care consumatorul este eligibil în ambele reţele implicate;
· Statele membre desemnează unul sau mai multe organisme competente pentru a îndeplini funcţia de autorităţi de reglementare, care trebuie să fie complet independente de sectorul gazelor naturale; aceste autorităţi publică un raport anual privind rezultatele activităţilor de monitorizare;
· Autorităţile de reglementare răspund cel puţin pentru stabilirea sau aprobarea, înainte de intrarea în vigoare, a metodelor utilizate pentru calcularea sau stabilirea: a) condiţiilor de conectare şi acces, inclusiv tarifele de transport şi distribuţie, precum şi condiţiile şi tarifele de acces la inslaţii GNL; b) condiţiilor de prestare a serviciilor de echilibrare;
· Orice parte care are o reclamaţie faţă de un operator al reţelelor de transport, GNL sau distribuţie poate transmite reclamaţia către autoritatea de reglementare, care, acţionând în calitate de autoritate de soluţionare a litigiilor, ia o hotărâre în termen de două luni de la primirea reclamaţiei;
· În prezent, există o propunere de Directivă a Parlamentului European şi a Consiliului de modificare a Directivei 2003/55/CE privind normele comune pentru piaţa internă în sectorul gazelor naturale, aflată la a doua citire
.
2. REGLEMETĂRI ÎN DOMENIU ÎN STATE MEMBRE ALE U.E.
· REGATUL UNIT AL MARII BRITANII ŞI AL IRLANDEI DE NORD

Autoritatea de reglementare şi cadrul legal

În Marea Britanie, domeniul gazelor este reglementat prin intermediul Legii gazului din anul 1986
. 

Autoritatea de reglementare privind pieţele de gaz şi energie electrică, respectiv Office of the Gas and Electricity Markets
 (Ofgem) stabileşte standardele de presiune şi puritate care trebuie respectate de către transportatorii de gaz, precum si alte standarde privind proprietatea, starea şi compoziţia gazul. 
Conform art. 4AA al Legii gazului, principalele obiective ale Autorităţii de reglementare privind pieţele de gaz şi energie electrică sunt: protecţia intereselor consumatorilor în privinţa transportului de gaz prin conducte şi promovarea competiţiei între persoanele implicate în aceast domeniu sau în activităţi comerciale conexe transportului şi livrării gazelor
.

În cadrul art. 12 privind  metodele de calcul al aceleiaşi legi, se precizează că numărul de kilowaţi/oră va fi calculat pe baza valorii calorice a gazului,  constatată de către transportator conform prevederilor legale. 
Tot în cadrul aceluiaşi articol, este stabilit faptul că “valoarea calorică” reprezintă numărul de megajoli care pot fi produşi prin arderea unui metru cub de gaz, măsurat la o temperatură de 15oC şi la o presiune de 1013,25 milibari sau, în cazul în care prevederile legale o cer, prin combustia unui kilogram de gaz, conţinând în oricare dintre cele două cazuri de mai sus, o cantitate de vapori de apă conform specificaţilor de calcul.
Standardul de calitate al gazului
În ceea ce priveşte standardul de calitate al gazului
, Autoritatea poate dispune efectuarea de teste pentru gazul transportat pe baza probelor (mostrelor) strânse de către persoane competente şi imparţiale, desemnate fie de către Autoritatate, fie de către transportatorii de gaz.

Domeniul standardului de calitate al gazului se refera la realizarea de teste ale gazului, la strângerea de probe, precum şi la notificarea rezultatelor testelor. 


De asemenea, în cadrul legii se specifică faptul că reprezentaţii transportatorilor de gaz trebuie să fie prezenţi în momentul în care se realizează testele de către persoanele numite de către Autoritate.

Rezultatele testelor de calitate au caracter public, aceastea find puse de către Autoritate la dispoziţia altor titulari de licenţă sau date publicităţii, iar atunci când sunt efectuate de către transportatorii de gaz, sunt comunicate Autorităţii.
Autoritatea poate cere în scris unui transportator de gaz sau oricărei alte persoane desemnate de către acesta să-i pună la dispoziţie, conform solicitării, informaţii privind calitatea gazului. 
Orice persoană care este transportator de gaz va plăti Autorităţii o sumă proporţională cheltuielilor acesteia pentru realizarea testării calităţii gazului.
Fiecărui transportator de gaz îi revine sarcina de a-şi desfăşura activitatea în acord cu prevederile legale.
Protecţia consumatorului şi tarife
Conform site-ul Ofgem, începând cu 1 octombrie 2008, guvernul britanic a introdus noi criterii privind protecţia consumatorilor. Aceste noi măsuri vin în ajutorul consumatorilor, prin crearea organismului Energy Ombudsman, în a cărui sarcină revine soluţionarea disputelor dintre companiile energetice şi micro- întreprinderi, respectiv consumatorii casnici, aceştia putând fi despăgubiţi cu până la 5000 £ pentru daunele suferite
.
În cadrul aceluiaşi program, guvernul  britanic a hotărât înfiinţarea noului Consiliu Naţional al Consumatorilor – Consumer Focus, pe al cărui site
, consumatorii pot accesa lista comparată a preţurilor practicate în sectorul energetic, în funcţie de locaţie, tipul contractului şi al tarifului practicat. De asemenea, este pus la dispoziţia consumatorilor un cod de bune practici
 privind preţurile practicate în cazul consumatorilor casnici de către 6 companii de gaz şi energie electrică.
În cadrul Legii gazului din anul 1986, art. 41.A privind ajustarea tarifelor pentru grupurile de consumatori dezavantajaţi
 prevede faptul ca secretarul de stat responsabil poate formula un ordin privind realizarea unei scheme pentru ajustarea taxelor astfel încât acestea să fie eliminate sau reduse, dacă se consideră că un grup de consumatori (aici numit grup dezavantajat) ai unui furnizor autorizat sunt trataţi mai puţin favorabil decât alţi consumatori în privinţa taxei pentru gaz.

Schema poate include:

· dispoziţii pentru ajustarea taxelor cerute de catre transportarorii autorizaţi;

· dispoziţii pentru ajustarea taxelor plătite de către consumatori, fie că aceştia sunt membrii ai unui grup dezavantajat sau nu.


Pentru punerea în aplicare a schemei, precum şi pentru modificarea condiţiilor de licenţă ale companiilor transportatoare de gaz, se poate solicita furnizorilor şi transportatorilor autorizaţi să pună la dispoziţie orice informaţie, sub orice formă.


Ordinul poate fi aplicat numai dacă este aprobat prin intermediul unei rezoluţii de către fiecare Cameră a Parlamentului. 

· FRANŢA


Autoritatea de reglementare 

Comisia de reglementare în domeniul energiei (Commission de régulation de l’énergie )
 este însărcinată cu reglementarea pieţelor de electricitate şi gaz natural, potrivit art.28 din Legea 10/02/2000
.

Cadrul legal


Legea 2003-8 din 3.01.2003 referitoare la piaţa de gaz şi electricitate şi la serviciile publice de energie


Legea din 9 august 2004 referitoare la serviciul public de electricitate şi gaze şi la companiile de electricitate şi gaze


Legea din 13 iulie 2005 privind orientările politicii energetice


Legea din 7 decembrie 2006 referitoare la sectorul pentru energie


Piaţa internă. 

Liberalizarea pieţei de gaz s-a înfăptuit progresiv:

- din august 2000, au fost eligibile pentru liberalizare toate locaţiilor în care consumul anual de gaz este mai mare de 237 GWh şi a tuturor producătorilor de electricitate sau producătorilor simultani de electricitate şi căldură care ating acest nivel de consum anual;

- din august 2003, toate locaţiile în care consumul anual de gaz este mai mare de 83 GWh;

- din iulie 2004, au devenit eligibile toate companiilor şi colectivităţilor locale;

- din iulie 2007, a fost introdusă eligibilitatea tuturor consumatorilor, inclusiv a celor rezidenţiali.


La data de 31 martie 2009, ansamblul pieţei prezenta 11,5 milioane de locaţii şi un consum anual de aproximativ 501 TWh.


Clienţii au la dispoziţie două tipuri de contracte: contracte cu tarife reglementate (propuse numai de furnizorii tradiţionali) şi contracte în ofertă de piaţă (propuse atât prin furnizorii tradiţionali, cât şi prin cei alternativi).


Piaţa de gaz natural din Franţa este organizată în jurul a şase mari poli: producţie, transport, terminale de metan, stocare, distribuţie şi comercializare.  Principalul operator din Franţa, Total, exploatează zăcământul de la Lacq, aflat în fază terminală de exploatare. La acest punct de producţie, aflat în sud-vest, se alătură o activitate marginală de producţie de gaz de huilă, din vechi mine de cărbune. Producţia de gaz din Franţa nu reprezintă decât 2% din consumul naţional. Totodată, grupurile Total şi Gaz de France desfăşoară activităţi de explorare şi producţie şi în afara teritoriului francez. Gazul natural reprezintă 14,6% din bilanţul energetic naţional şi este, în cea mai mare parte, importat prin contracte pe termen lung (33% Norvegia, 21% Rusia, 15% Algeria, 20% Ţările de Jos), prin achiziţii periodice (Nigeria, Qatar) sau direct prin clienţii eligibili.


Piaţa de gaz en-detail are în vedere clienţii finali şi are la bază două mari principii: egalitatea în tratament a consumatorilor (care implică o segmentare pe baza profilului şi volumului de consum) şi principiul tarificării pe costuri. Există două tipuri de oferte: ofertele de piaţă (preţul de piaţă) şi ofertele de tarife reglementate. Preţurile de piaţă sunt fixate în mod liber de către furnizori. Tarifele reglementate de vânzare sunt stabilite de miniştrii economiei şi energiei, pe baza avizului Comisiei de reglementare în domeniul energiei, în funcţie de evoluţia costurilor, în special a celor de aprovizionare. În general, preţurile en-detail, fără alte taxe, tarifele reglementate şi preţurile de piaţă includ costurile de utilizare a reţelelor şi costurile de furnizare (costuri de aprovizionare/producţie şi de gestiune comercială). Singura taxă aplicată este TVA: 5,5% pe abonament şi 19,6% pe restul facturii.
 În acest context, gazul natural este vândut după două sisteme de preţuri:

1. preţuri negociate pentru clienţii care au ales o ofertă de piaţă de la un furnizor tradiţional sau alternativ;

2. tarife reglementate, pentru clienţii care nu şi-au exercitat dreptul de a-şi alege furnizorul.


Tarifele reglementate sunt de două feluri: în distribuţie publică şi prin subscripţie. Tarifele în distribuţie publică se aplică persoanelor fizice şi micilor întreprinderi; în medie 1,1 milioane de locaţii sunt racordate la reţeaua de distribuţie. Aceste tarife sunt propuse de GDF Suez (principalul furnizor) şi de alţi 22 de furnizori tradiţionali – întreprinderi locale de distribuţie. Tarifele reglementate prin subscripţie se referă, în principal, la clienţii industriali racordaţi la gazoducte.

Tarifele de vânzare a gazului natural către clienţii racordaţi la reţeaua de distribuţie publică, potrivit ofertei GDF Suez, evoluează în mod diferit, în principal prin raport la cursul produselor petroliere. Principiul ajustării vine în sprijinul consumatorului final, atenuând volatilitatea indicilor; acesta induce un efect de întârziere, atât în cazul creşterii preţurilor, cât şi în cazul scăderii acestora. Evoluţia medie a tarifelor în distribuţie publică în euro/MWh, potrivit GDF Suez
:

Tariful social. Începând cu 15 august 2008 (prin Decretul  2008-778 din 13 august 2008 privind furnizarea gazului natural la un tarif special de solidaritate
), persoanele fizice cu venituri reduse au dreptul la furnizarea gazelor la un tarif special de solidaritate, care este pus la dispoziţie de toţi furnizorii de gaze. Beneficiarii sunt persoane fizice care cumulează următoarele condiţii: sunt titulari ai unui contract de furnizare de gaz natural sau locuiesc într-un imobil comun a cărui încălzire se face pe baza gazului natural; au venituri sunt mai mici sau egale cu 620 euro lunar/persoană. Se estimează că în prezent beneficiază de aceste tarife 800.000 persoane cu factură individuală şi 300.000 în imobil comun (fără factură sau factură comună). Imobilele alimentate de la reţeaua urbană de încălzire nu pot beneficia de tariful social.


Tariful social al gazului natural constă într-o deducere forfetară care se aplică facturii prorata temporis (în cazul persoanelor cu contract individual). În cazul unui imobil comun, deducţia forfetară este vărsată sub formă de cec sau prin virament, o dată pe an, furnizorului de energie termică. Deducţia forfetară este stabilită în funcţie de tipul de consum şi de beneficiar:

	
	Consum individual
	Consum colectiv

	
	0-1000 kWh/an (aragaz)
	1000-6000 kWh/an       (apă caldă)
	peste 6000 kWh/an (încălzire)
	încălzire

	o singură persoană
	17 euro
	51 euro
	71 euro
	54 euro

	- un adult cu un   copil; 

- un cuplu fără copii sau cu un copil; 

- un adult cu doi copii
	22 euro
	68 euro
	94 euro
	72 euro

	un cuplu cu doi sau mai mulţi copii
	28 euro
	85 euro
	118 euro
	90 euro



Furnizorii de gaz natural au obligaţia de a informa persoanele interesate atunci când sunt întrunite condiţiile pentru ca acestea să beneficieze de tariful social. Pentru a putea fi aplicat, tariful social trebuie să fie solicitat. Totodată, Casa naţională de asigurări de sănătate şi Fondul social mutual agricol vor informa furnizorul de gaz în cazul în care există persoane care pot beneficia de tariful social. Beneficiarii unui tarif social la electricitate vor beneficia automat şi de tarif social la gaze.

· SPANIA
Autoritatea de reglementare şi cadru legal
Comisia Naţională pentru Energie
 reprezintă autoritatea de reglementare a Spaniei privind sistemele energetice, comisie care îşi desfăşoară activitatea în baza Legii nr. 34/1998 privind hidrocarburile
.

Legea nr.12/2007
 a amendat prevederile Legii nr.34/1998 privind hidrocarburile, urmărind transpunerea mai multor aspecte din cadrul Directivei Europene 2003/55/EC în cadrul legislaţiei naţionale spaniole. 

Conform Legii nr.12/2007, consumatorii conectaţi la o conductă de gaz prevăzută cu o presiune mai mare de 4 bari şi egală sau mai mică de 60 bari au fost trecuţi la sistemul pieţii concurenţiale (liberalizate), începând cu luna iulie a anului 2007.

Noua lege defineşte termenul de furnizor de ultimă opţiune precum şi tarifele practicate, crearea Biroului pentru schimbarea furnizorului şi înfiinţarea Comisiei de monitorizare a managemetului sistemului energetic.

Prin intermediul Decretului Regal nr. 1068/2007 consumatorului îi este oferită posibilitatea de alegere a  furnizorului de gaz. 

Ordinul ITC/3861/2007
 expune tarifele finale pentru sistemul de gaze natuale în anul 2008. Acest Ordin reglementează mecanismul stabilirii preţului maxim al tarifelor finale şi al tarifelor care vor fi aplicate consumatorilor care nu au contract cu nici unul dintre furnizori. 


Începând cu 1 iulie 2008, toţi consumatorii conectaţi la o conductă de gaz cu o presiune de cel puţin 4 bari sau mai mică de 4 bari şi un consum anul mai mic de 3 GWh îşi vor putea alege tarifele finale, urmând să poată face această schimbare de tarif până în 2010 şi acele persoane care consumă sub 1GWh/an.


De asemenea, un furnizor de ultimă opţiune va fi desemnat pentru consumatorii care nu doresc să încheie contracte în cadrul sistemului pieţii concurenţiale. 



Standardul de calitate a gazului

Conform raportului Comisie Naţionale pentru Energie pe anul 2008
 către Comisia Europeană, limitele calităţii gazului la punctele de intrare în Spania au fost redefinte, prin intermediul unei rezoluţii a Minsterului Industriei, Turismului şi Comerţului, în data de 13 martie 2006, conform tabelului următor:

Tot în cadrul aceluiaşi document se specifică faptul că valoarea calorică medie este 11.858 KWh/m3.


Tarife:

Conform raportului de activitate al Comisiei Naţionale pentru Energie pe anul 2007
, au trecut cinci ani de la liberalizarea totală a pieţii de gaz în Spania (2003), interval în care au avut loc creşteri inegale pe piaţă între companiile distribuitoare de gaz. În mod special, anul 2007 a marcat momentul în care o mare parte a consumatorilor de gaz au renunţat la tarifele all-inclusiv în beneficiul celor practicate pe piaţa concurenţială. 
Pe toată această perioadă, piaţa gazului în Spania a crescut considerabil, atât din punctul de vedere al volumului vânzărilor cât şi al numărului de consumatori. 


În anul 2007, consumul pe piaţă regularizată a scăzut, în timp ce, pe piaţa concurenţială, consumul a înregistrat o creştere simţitoare, fapt prezentat în graficul de mai jos:

Piaţa regularizată:

Tarifele all-inclusive sunt stabilite pe piaţa regularizată prin intermediul unui ordin ministerial. Conform prevederilor articolului nr. 25.2 al Decretului Regal nr. 949/2001
, este stabilit un singur tarif pentru întregul teritotiu naţional, în funcţie de volumul şi presiunea gazului livrat, precum şi de nivelul consumului.


În acest context, consumatorii casnici cu tarife all-inclusive, având o presiune mai mică de 4 bari şi cu un consum anual mai mic de 5000 kWh/an, au plătit un preţ mediu de 6,05 €c/ kWh, cu 56,34% mai mare decât tariful mediu stabilit pe piaţa concurenţială (3,87 €c/kWh), cu o plată anuală de 154€.


Consumatorii casnici cu tarife all-incluse, având o presiune mai mică de 4 bari, dar cu un consum situat între 5000-50.000 kWh/an, au plătit un preţ mediu de 4.94 €c/ kWh, cu 27.75% mai mare decât tariful mediu stabilit pe piaţa concurenţială (3,87 €c/kWh), cu o plată anuală de 428 €.


Consumatorii casnici cu tarife all-inclusive, având o presiune mai mica de 4 bari, dar cu un consum situat între 50.000 – 100.000 kWh/an, au plătit un preţ mediu de 4.12 €c/ kWh, cu 6.54% mai mult decât tariful mediu stabilit pe piaţa concurenţială (3,87 €c/kWh), cu o plată anuală de 2.479€.


În cele ce urmeză se poate observa lista detalită a tarifelor pe anul 2007, în comparaţie cu anul 2006:

Piaţa liberalizată:
Spre deosebire de consumatorii care au un contract pe piaţa regularizată  de gaze cu un distribuitor de energie, consumatorii care au ales piaţa concurenţială au încheiat un contract cu unul dintre furnizorii de gaz.

Preţul gazului pe piaţa liberalizată include o taxă de transport şi distribuţie, reglementată în funcţie de nivelele de presiune şi de structura tarifelor all-inclusive, alături de o taxă pentru energie, care reprezintă componenta liberă a preţului gazului. 

Preţul de vânzare al gazului natural este liber. În acest sens, consumatorii pot compara oferta de preţuri la gaz şi îşi pot alege pe aceea care le satisface în cea mai mare parte nevoile. 

Preţul gazului natural la consumator este format din următoarele elemente:
· costuri de achiziţie a gazului;

· depozitarea, regazificarea, transportul şi distribuţia gazului;

· activitatea de marketing;

· marja de profit a vânzătorului (marja de furnizare).


Consumatorii beneficiază de aceeaşi calitate a gazului, indiferent că au încheiat un contract de furnizare cu un distribuitor pe piaţa regularizată sau cu un operator pe piaţa concurenţială. 


Conform raportului pe anul 2007, consumatorii casnici cu contracte de furnizare a gazului pe piaţa liberă, având o presiune mai mică de 4 bari şi un consum anual mai mic de 5000 kWh/an, au plătit un preţ mediu de 3,4092 €c/ kWh, achitând anual o sumă de 103,635 €; consumatorii casnici cu contracte de furnizare a gazului pe piaţa libera, având o presiune mai mică de 4 bari, dar cu un consum situat între 5000-50.000 kWh/an, au plătit un preţ mediu de 2.4873 €c/ kWh, achitând anual o sumă de 233,684€; consumatorii casnici cu contracte de furnizare a gazului pe piaţa liberă, având o presiune mai mică de 4 bari, dar cu un consum situat între 50.000 – 100.000 kWh/an, au plătit un preţ mediu de 1.7645 €c/ kWh, cu o plată anuală de 1,129,418 €.

În tabelele de mai jos se poate observa lista tarifelor practicate pe piaţa concurenţială în Spania în anii 2007 şi 2006:

· ITALIA

Autoritatea de reglementare

Autoritatea pentru energie electrică şi gaz
, organism independent, care reglementează, controlează şi monitorizează piaţa de electricitate şi gaz din Italia
.


Extras din Raportul Autorităţii de reglementare pentru electricitate şi gaz către Comisia Europeană din data de 31 iulie 2008
:


În Italia, piaţa de gaz a fost complet liberalizată în anul 2003, când toate categoriile de consumatori au dobândit dreptul de a-şi alege furnizorul. Din acest moment, preţurile la gaz nu au mai fost reglementate. Totuşi, în situaţia în care liberalizarea pieţei s-a produs fără a exista o concurenţă reală, s-au impus măsuri pentru a proteja anumite categorii de consumatori. Astfel, din octombrie 2006, furnizorii au fost obligaţi să ofere pachete sociale consumatorilor casnici cu consum sub 200.000 m3, în condiţiile stabilite de Autoritatea de reglementare pentru energie electrică şi gaz. De asemenea, ceilalţi consumatori casnici au posibilitatea să negocieze preţurile cu furnizorii aleşi.

[image: image8.emf]
În 2007, preţul net mediu la gaz a fost de 32,28 c€/m3; preţul mediu net pentru gazul furnizat prin pachetele sociale a fost de 43,15 c€/m3, în timp ce pe piaţa liberă a fost de 28,13 c€/m3:


În ceea ce priveşte protecţia consumatorului, în anul 2007 numărul de plângeri, solicitări şi notificări înregistrate din partea consumatorilor individuali şi a asociaţiilor de consumatori a fost semnificativ: 1443 plângeri, 43 solicitări de informaţii şi 44 notificări. Cele mai frecvente nemulţumiri întâlnite au fost pe tema contractelor şi calităţii gazului furnizat (20,2%), a facturilor emise (30,4%), a branşamentelor (22,9%) şi cele din domeniul concurenţei (12,5%).
· UNGARIA


Autoritatea de reglementare

- Oficiul pentru energie (Hungarian Energy Office)


Cadrul legal:

· Legea privind aprovizionarea cu gaze naturale

· Decretul Ministerului Economiei şi Transporturilor 105/2005 privind cadrul de reglementare a preţurilor la gaze

· Decretul Ministerului Economiei şi Transporturilor 96/2003 pentru determinarea preţurilor serviciilor de utilitate publică privind gazul natural

· Decretul Ministerului Economiei şi Transporturilor 70/2003 pentru determinarea tarifelor de utilizare a reţelei de gaz
.

· AUSTRIA

Autoritatea de reglementare

- E-Control GmbH, înfiinţată prin legea liberalizării energiei la 01.03.2001 

Cadrul legal: 

Legea federală privind noi reglementări în domeniul gazelor naturale
 
(GWG/ 22.04.2009) 

· GERMANIA

Autoritatea de reglementare: 

- Agenţia Federală pentru reglementare în domeniul electricitătii, gazului, telecomunicaţiilor, poştei şi căilor ferate (The Federal Network Agency for Electricity, Gas, Telecommunications, Post and Railway)

Cadrul legal:

Lege privind electricitatea şi gazele naturale (EnWG/07.07.2005)







� � HYPERLINK "http://eur-lex.europa.eu/LexUriServ/LexUriServ.do?uri=DD:12:02:32003L0055:RO:PDF" ��http://eur-lex.europa.eu/LexUriServ/LexUriServ.do?uri=DD:12:02:32003L0055:RO:PDF�





� Conform Directivei 2003/55/CE, consumatorii elibigili sunt acei consumatori liberi sa achizitioneze gaze de la furnizorul ales de ei.


� � HYPERLINK "http://eur-lex.europa.eu/LexUriServ/LexUriServ.do?uri=COM:2007:0529:FIN:RO:DOC" ��http://eur-lex.europa.eu/LexUriServ/LexUriServ.do?uri=COM:2007:0529:FIN:RO:DOC�





� � HYPERLINK "http://www.opsi.gov.uk/RevisedStatutes/Acts/ukpga/1986/cukpga_19860044_en_1" ��http://www.opsi.gov.uk/RevisedStatutes/Acts/ukpga/1986/cukpga_19860044_en_1�





� � HYPERLINK "http://www.ofgem.gov.uk/About%20us/Authority/Pages/TheAuthority.aspx" ��http://www.ofgem.gov.uk/About%20us/Authority/Pages/TheAuthority.aspx�





� � HYPERLINK "http://www.opsi.gov.uk/RevisedStatutes/Acts/ukpga/1986/cukpga_19860044_en_2#pt1-pb1-l1g4" ��http://www.opsi.gov.uk/RevisedStatutes/Acts/ukpga/1986/cukpga_19860044_en_2#pt1-pb1-l1g4�





� � HYPERLINK "http://www.opsi.gov.uk/RevisedStatutes/Acts/ukpga/1986/cukpga_19860044_en_5#pt1-pb5-l1g28" ��http://www.opsi.gov.uk/RevisedStatutes/Acts/ukpga/1986/cukpga_19860044_en_5#pt1-pb5-l1g28�





� � HYPERLINK "http://www.ofgem.gov.uk/Media/FactSheets/Documents1/changestoconsumer.pdf" ��http://www.ofgem.gov.uk/Media/FactSheets/Documents1/changestoconsumer.pdf�





� � HYPERLINK "http://consumerfocus.org.uk/en/content/cms/Energy_Help___Advice/Energy_Supplier_Pric/Energy_Supplier_Pric.aspx" ��http://consumerfocus.org.uk/en/content/cms/Energy_Help___Advice/Energy_Supplier_Pric/Energy_Supplier_Pric.aspx�





� The Consumer Focus Confidence Code – a voluntary code of practice for online domestic price comparison services.





� � HYPERLINK "http://www.opsi.gov.uk/RevisedStatutes/Acts/ukpga/1986/cukpga_19860044_en_14#pt1-pb16-l1g89" ��http://www.opsi.gov.uk/RevisedStatutes/Acts/ukpga/1986/cukpga_19860044_en_14#pt1-pb16-l1g89�





� � HYPERLINK "http://www.cre.fr" ��www.cre.fr� 


� � HYPERLINK "http://www.industrie.gouv.fr/energie/electric/pdf/loi00-03.pdf" ��http://www.industrie.gouv.fr/energie/electric/pdf/loi00-03.pdf� 


� � HYPERLINK "http://www.industrie.gouv.fr/energie/gaz/pdf/loi30103-consolidee.pdf" ��http://www.industrie.gouv.fr/energie/gaz/pdf/loi30103-consolidee.pdf� 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000787077&dateTexte" ��http://www.legifrance.gouv.fr/affichTexte.do?cidTexte=JORFTEXT000000787077&dateTexte�= 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000813253&dateTexte" ��http://www.legifrance.gouv.fr/affichTexte.do?cidTexte=JORFTEXT000000813253&dateTexte�= 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000462914&dateTexte" ��http://www.legifrance.gouv.fr/affichTexte.do?cidTexte=JORFTEXT000000462914&dateTexte�= 


� � HYPERLINK "http://www.cre.fr/fr/marches/observatoire_des_marches" ��http://www.cre.fr/fr/marches/observatoire_des_marches� 


� � HYPERLINK "http://www.industrie.gouv.fr/energie/gaz/f1e_gaz.htm" ��http://www.industrie.gouv.fr/energie/gaz/f1e_gaz.htm� 


� � HYPERLINK "http://www.cre.fr/fr/marches/marche_du_gaz_naturel/marche_de_detail" ��http://www.cre.fr/fr/marches/marche_du_gaz_naturel/marche_de_detail� 


� � HYPERLINK "http://www.industrie.gouv.fr/energie/gaz/tarification.htm" ��http://www.industrie.gouv.fr/energie/gaz/tarification.htm� 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000019325632&dateTexte" ��http://www.legifrance.gouv.fr/affichTexte.do?cidTexte=JORFTEXT000019325632&dateTexte�= 


� � HYPERLINK "http://www.industrie.gouv.fr/energie/gaz/f1e_gaz.htm" ��http://www.industrie.gouv.fr/energie/gaz/f1e_gaz.htm� 


� � HYPERLINK "http://www.cne.es/cne/contenido.jsp?id_nodo=3&&&keyword=&auditoria=F" ��http://www.cne.es/cne/contenido.jsp?id_nodo=3&&&keyword=&auditoria=F�





� � HYPERLINK "http://www.cne.es/cne/doc/publicaciones/NE008_08.pdf" ��http://www.cne.es/cne/doc/publicaciones/NE008_08.pdf�





� � HYPERLINK "http://www.cne.es/cne/doc/legislacion/Ley12_2007.pdf" ��http://www.cne.es/cne/doc/legislacion/Ley12_2007.pdf�





� � HYPERLINK "http://www.cne.es/cne/doc/publicaciones/NE003_09.pdf" ��http://www.cne.es/cne/doc/publicaciones/NE003_09.pdf�





� � HYPERLINK "http://www.cne.es/cne/doc/publicaciones/PA011_08.pdf" ��http://www.cne.es/cne/doc/publicaciones/PA011_08.pdf�


� � HYPERLINK "http://www.cne.es/cne/doc/publicaciones/PA008_08_english.pdf" ��http://www.cne.es/cne/doc/publicaciones/PA008_08_english.pdf�





� � HYPERLINK "http://www.cne.es/cne/doc/legislacion/RD949_2001_tercerosRedGas.pdf" ��http://www.cne.es/cne/doc/legislacion/RD949_2001_tercerosRedGas.pdf�





� � HYPERLINK "http://www.autorita.energia.it/inglese/index.htm" ��http://www.autorita.energia.it/inglese/index.htm� 


� � HYPERLINK "http://www.autorita.energia.it/dati/dati_statistiche.htm#gas" ��http://www.autorita.energia.it/dati/dati_statistiche.htm#gas� 


� � HYPERLINK "http://www.autorita.energia.it/relaz_ann/08/E08_NR_Italy-EN.pdf" ��http://www.autorita.energia.it/relaz_ann/08/E08_NR_Italy-EN.pdf� 


� � HYPERLINK "http://www.eh.gov.hu" ��www.eh.gov.hu� 


� � HYPERLINK "http://www.eh.gov.hu/gcpdocs/200807/actxliiof2003onnaturalgassupply.doc" ��http://www.eh.gov.hu/gcpdocs/200807/actxliiof2003onnaturalgassupply.doc� 


� � HYPERLINK "http://www.eh.gov.hu/gcpdocs/200705/105_2005_2007en.doc" ��http://www.eh.gov.hu/gcpdocs/200705/105_2005_2007en.doc� 


� � HYPERLINK "http://www.eh.gov.hu/gcpdocs/200707/96_2003en.doc" ��http://www.eh.gov.hu/gcpdocs/200707/96_2003en.doc� 


� � HYPERLINK "http://www.eh.gov.hu/gcpdocs/200709/70_2003en.doc" ��http://www.eh.gov.hu/gcpdocs/200709/70_2003en.doc� 


� � HYPERLINK "http://www.e-control.at/portal/page/portal/recht/bundesrecht/gas/gesetze" ��http://www.e-control.at/portal/page/portal/recht/bundesrecht/gas/gesetze�


� � HYPERLINK "http://bundesrecht.juris.de/enwg_2005/index.html" ��http://bundesrecht.juris.de/enwg_2005/index.html�

